ยาง(อาย)
นอกจากโครงการรับจำนำข้าวเปลือกทุกเมล็ดที่ส่อแววว่ารัฐบาลจะขาดทุนจำนวนมาก และมีการทุจริตในหลายขั้นตอนแล้ว
13 มี.ค. 2556

นอกจากโครงการรับจำนำข้าวเปลือกทุกเมล็ดที่ส่อแววว่ารัฐบาลจะขาดทุนจำนวนมาก และมีการทุจริตในหลายขั้นตอนแล้ว
โครงการแทรกแซงราคายางราคา 104 บาทต่อกิโลกรัม ก็เป็นอีกหนึ่งโครงการที่ทำให้รัฐบาลขาดทุนยับ และเกิดการทุจริตในแทบทุกขั้นตอน ทั้งสต๊อก โกดัง
ปัจจุบัน ครม.อนุมัติวงเงินกู้เพื่อใช้ในโครงการแทรกแซงราคายางไปแล้วทั้งสิ้น 4.2 หมื่นล้านบาท มีการใช้เงินไปแล้ว 19,403 ล้านบาท และซื้อยางมาเก็บไว้ 194,028 ตัน
ล่าสุดในการประชุม ครม.เมื่อวันที่ 12 มี.ค. นายกรัฐมนตรี ยิ่งลักษณ์ ชินวัตร ได้สั่งการในที่ประชุมให้องค์การสวนยาง (อ.ส.ย.) เร่งระบายยางพาราที่รับซื้อในโครงการแทรกแซงราคายางออกไปในช่วงเวลาที่เหมาะสม เพื่อจะมีเงินมาหมุนเวียนในการรับซื้อยางจากเกษตรกร 
เป็นการทักท้วงหลังจากกระทรวงเกษตรและสหกรณ์ได้ของบกลาง 100 ล้านบาท เพื่อนำมาใช้ในการประกันภัยยางพาราที่รับจำนำไว้ 
ภักดีหาญส์ หิมะทองคำ รองโฆษกรัฐบาล กล่าวว่า นายกฯ กำชับให้ไปดูว่าจะขายยางได้อย่างไรบ้าง เพื่อนำเงินมาหมุนเวียนในโครงการต่อ และนายกฯ เป็นห่วงว่า หากเก็บยางไว้นานๆ จะทำให้ยางเสื่อมคุณภาพได้